Cond zij allen lieden dat h jan van nedhem biechtvader tgoidshuys van
sente agneten te thienen inden name en van weghen desselfs goidsh
in deen zide en henrick uuter helicht geheten vander borch jan berne
en vranck willemaer inden wyerinck inden name en als momboen
van mgrieten wettighe docht arnds wilen uuter helicht geheten vand
borch natuerlic brueder svoirs henricks en oic als executeurs vanden
testamente svoirs wilen arnds en met hen lodewijck uuter helicht
geleidt zijnde alsoe hij zeide met den voirs henricken tot den goeden
desselfs wilen arnds om zijn voirs testament te doen vvvllen t ande
ziden sijn comen in teg der scepen van loeven bekinnende en blyende
dat zij ovcomen waren alse vanden goeden toebehoirende by testat
svoirs wilen arnds der voirs mgrieten zijnre dochter donaet zust
pfes svoirs goidshuys der poenten en vorwerden hier na bescreven
yerst want de voirs margriete alsoe de voirs h jan seeght noch met
vueghlic tot den wyle gecomen en can noch dien ontfanghen
So zelen de voirs momboen den voirs hn janne oft dien vanden
voirs goidshuyse ovgeven in gescrifte alle derflike goede d voirs
mgrieten gelaten inden voirs testamente ende den zelve godsh
de renten ende pfijten dairaf laten volghen en dair toe behulp
doen tot dat de selve margriete gewielt sal zijn en als zij
gewielt sal wesen zelen de selve goede int geheel der voirs
margrieten oft den voirs goidshuyse van huen weghen volghen
Maer of zij voer dwijlen dat god verhuede uut den voirs cloest
ghinghe en dat liete zo es vorwerde dat tzelve cloest inde voirs
erfgoede gheen recht dna meer hebben en sal gevielt oic dat
de voirs margriete uut den voirs cloeste ghinghe oft d inne
dovact zuster ongewielt storve zo es tuschen de voirs ptien
ondsproken dat in dien gevalle elc van hen staen sal op
zijn beloop van rechte vanden voirs erfgoeden ende oic vand
cost van drie oft vier jaren tijts dat tvoirs godshuys de
voirs margrieten alsoe de voirs h jan seeght zonder enich
goetdoen te hebben gehouden heeft It als vanden
driendertich gulden cronen te xxiiii stuvs tstuck die nu
opten wissel te loeven stonden tot behoef d voirs mgrieten